Sola (Bērzpils pagasts)
Šis raksts ir par apdzīvotu vietu Bērzpils pagastā. Par citām jēdziena Sola nozīmēm skatīt nozīmju atdalīšanas lapu. Sola ir ciems Balvu novada Bērzpils pagastā. Atrodas pagasta dienvidu daļā 6 km no pagasta centra Bērzpils, 44 km no novada centra Balviem un 237 km no Rīgas. Apdzīvotā vieta atrodas netālu no autoceļa P36 (Rēzekne–Gulbene), Ičas krastā. Solā atrodas vairāki oficiāli kultūras pieminekļi — valsts nozīmes arheoloģijas piemineklis Bonifacovas senkapi (Priežu saliņa), vietējas nozīmes arhitektūras piemineklis Salas zemnieku - zvejnieku sētu grupa - Salas ciems un valsts nozīmes arheoloģijas piemineklis Salas senkapi (Mēra kapi). 1897. gadā ciemā bija 25 sētas ar 159 cilvēkiem.